ΓΡΑΠΤΗ ΕΡΩΤΗΣΗ E-1149/00

υποβολή: Bart Staes (Verts/ALE) προς την Επιτροπή

(11 Απριλίου 2000)

Θέμα: Το Λευκό Βιβλίο για την ασφάλεια των τροφίμων και η Ευρωπαϊκή Υπηρεσία Τροφίμων

Τον Ιανουάριο του 2000 δημοσιεύτηκε το Λευκό Βιβλίο για την ασφάλεια των τροφίμων (COM(1999)719 τελ.). Το κεφάλαιο 4 αναφέρεται στη σύσταση μιας Ευρωπαϊκής Υπηρεσίας Τροφίμων (ΕΥΤ), ενώ το κεφάλαιο 5 αφορά το νομοθετικό πλαίσιο για την ασφάλεια των τροφίμων.

Έχει η ΕΕ στη διάθεσή της σενάριο με μέτρα για την περίπτωση πυρηνικού ατυχήματος το οποίο θα συμβεί είτε στην επικράτεια της ΕΕ είτε πλησίον των εδαφών της; Εάν ναι, ποιες είναι οι βασικές γραμμές αυτών των μέτρων; Εάν όχι, θα επεξεργασθεί τελικά η Επιτροπή ένα πρόγραμμα δράσης για πυρηνικά ατυχήματα;

Απάντηση της κας Wallstrm εξ ονόματος της Επιτροπής

(14 Ιουνίου 2000)

Τα τρόφιμα ζωικής και φυτικής προέλευσης εγκυμονούν εγγενείς κινδύνους μικροβιολογικής και χημικής μόλυνσης, συμπεριλαμβανομένης της ραδιενέργειας. Η Λευκή Βίβλος για την ασφάλεια των τροφίμων(1) επιβεβαιώνει τη σημασίαιοθέτησης μιας προληπτικής στάσης έναντι όλων των τύπων μόλυνσης καθώς και τη συνέχιση της εκ του σύνεγγυς παρακολούθησης της κατάστασης μετά από το πυρηνικό ατύχημα του Τσέρνομπιλ.

Στο πλαίσιο του συνόλου των κοινοτικών μέτρων που ελήφθησαν μετά από το ατύχημα του Τσέρνομπιλ, ήδη από το 1987 η Κοινότητα θέσπισε ρυθμίσεις που καθορίζουν τα μέγιστα επιτρεπτά επίπεδα μόλυνσης από ραδιενέργεια για την εμπορευματοποίηση και εξαγωγή τροφίμων και ζωοτροφών μετά από πυρηνικό ατύχημα ή οιαδήποτε άλλη περίπτωση εκτάκτου κινδύνου από ακτινοβολίες. Πρόκειται για τον κανονισμό (Ευρατόμ) αριθ. 3954/87 του Συμβουλίου, της 22ας Δεκεμβρίου 1987, για τον καθορισμό των μεγίστων επιτρεπτών επιπέδων ραδιενέργειας στα τρόφιμα και τις ζωοτροφές λόγω πυρηνικού ατυχήματος ή σε περίπτωση εκτάκτου κινδύνου από ακτινοβολίες(2), όπως τροποποιήθηκε από τον κανονισμό (Ευρατόμ) αριθ. 2218/89 του Συμβουλίου, της 18ης Ιουλίου 1989(3) και συμπληρώθηκε από τους κανονισμούς(4). Το άρθρο 2 του κανονισμού (Ευρατόμ) αριθ. 3954/87 προβλέπει ότι σε περίπτωση που η Επιτροπή λάβει, ειδικότερα σύμφωνα είτε με το κοινοτικό σύστημα ταχείας ανταλλαγής πληροφοριών που καθιερώθηκε δυνάμει της απόφασης 87/600/Ευρατόμ: απόφαση του Συμβουλίου, της 14ης Δεκεμβρίου 1987, για τις κοινοτικές ρυθμίσεις σχετικά με την ταχεία ανταλλαγή πληροφοριών σε περίπτωση εκτάκτου κινδύνου από ακτινοβολίες(5), είτε δυνάμει της σύμβασης του Διεθνούς Οργανισμού Ατομικής Ενέργειας της 26ης Σεπτεμβρίου 1986 για την ταχεία κοινοποίηση πυρηνικού ατυχήματος, επίσημες πληροφορίες για ατυχήματα ή για οποιαδήποτε άλλη περίπτωση εκτάκτου κινδύνου από ακτινοβολίες που τεκμηριώνουν ότι τα μέγιστα επιτρεπτά επίπεδα που αναγράφονται στο παράρτημα του κανονισμού (Ευρατόμ) αριθ. 3954/87 είναι πιθανό να επιτευχθούν ή έχουν επιτευχθεί, θεσπίζει πάραυτα κανονισμό ο οποίος καθιστά τα εν λόγω μέγιστα επιτρεπτά επίπεδα εφαρμόσιμα. Ο παρών κανονισμός έχει περιορισμένη χρονική ισχύ (τρεις μήνες το πολύ). Εν τω μεταξύ, η Επιτροπήποβάλλει στο Συμβούλιο πρόταση κανονισμού που επιβεβαιώνει τα μέτρα που ελήφθησαν ή προσαρμόζει εάν είναι απαραίτητο τα επίπεδα στις απαιτήσεις του ατυχήματος, λαμβάνοντας ενδεχομένωςπόψη τους οικονομικούς και κοινωνικούς παράγοντες.

(1) COM(1999) 719 τελικό.

(2) ΕΕ L 371 της 30.12.1987.

(3) ΕΕ L 211 της 27.7.1989.

(4) (Ευρατόμ) αριθ. 944/89 της Επιτροπής, της 12ης Απριλίου 1989, για τον καθορισμό των μέγιστων επιτρεπτών επιπέδων ραδιενεργού μόλυνσης στα τρόφιμα ήσσονος σημασίας ύστερα από πυρηνικό ατύχημα ή σε κάθε άλλη περίπτωση έκτακτου κινδύνου από ακτινοβολίες. ΕΕ L 101 της 13.4.1989.Κανονισμός (ΕΟΚ) αριθ. 2219/89 του Συμβουλίου, της 18ης Ιουλίου 1989, σχετικά με τους ειδικούς όρους εξαγωγής τροφίμων και ζωοτροφών ύστερα από πυρηνικό ατύχημα ή σε κάθε άλλη περίπτωση κινδύνου από ακτινοβολίες. ΕΕ L 211 της 27.7.1989. Κανονισμός (Ευρατόμ) αριθ. 770/90 της Επιτροπής, της 29ης Μαρτίου 1990, περί του καθορισμού των μέγιστων επιτρεπτών επιπέδων ραδιενέργειας στις ζωοτροφές λόγω πυρηνικού ατυχήματος ή σε περίπτωση έκτακτου κινδύνου από ακτινοβολίες. ΕΕ L 83, της 30.3.1990.

(5) ΕΕ L 371 της 30.12.1987.